„Én rám tevé le szegény paraszt fáradt csontjait, Esküszöm, meg is felelek ennek.”

**Cenzori jelentés a Bánk bánról**

**(1948. 03.14.)**

Az előadás megtekintése után még inkább megerősödött bennem az a vélekedés, hogy Katona József drámája veszélyforrás. Ezt mi sem példázza jobban, mint az, hogy csak kinyomatását engedélyezték 1820. november közepén, színrevitelét azonban már akkor is eltiltották 1833 előtt. A bécsi titkosrendőrség már 1822-ben jelentést tett a császárnak Katona *Bánk bán*járól: „nemcsak a dráma tartalma, hanem egyes részletei is alkalmasak ar­ra, hogy a magyarok gyűlöletét a németek ellen lángra lobbantsák, fejlesszék, táplálják. Kassán, Kolozsvárt, Budán, Debrecenben tűnik fel a műsoron 1833-tól kezdve, évenként egyszer az említett helyek sorrendjében; majd 1839 márc. 23-án játszák a Nemzeti Színházban. Bemutatása után Széchenyi István rögtön átlátta a darab lázító jellegét és 1839 márc. 23-án ezt jegyezte be Naplójába:

„Megfoghatatlan, hogy a kormány megengedi ily esztelenség előadását. Rossz, veszedelmes tendencia.”

Nem véletlen tehát, hogy öt évig pihentetik, s csak 1845-től kezdve szerepel e színház műsorán évenként is többször, hogy az abszolutizmus idején eltiltva csak 1858 márciusától mutathassák be újra. Napjainkban különösen gátat kell szabni az efféle előadásoknak. A Petúr féle túlzott nacionalizmus, idegengyűlölet a fasiszta eszmék tovább élését erősítheti, táptalaja lehet a szélsőséges, radikális cselekedeteknek **háborúsújtotta** országunk talpra állásának erőfeszítései közepette. Bánk alakja a munkásságban a függetlenségi szellem, a nemzeti ellenállás hősét idézheti. Pártunk nem engedheti meg, hogy a hatalmat megkérdőjelező elégedetlenkedők szavai jelmondatként íródjanak a nemzeti ellenállás zászlajára! Az idegenekkel való ellenséges szemlélet nem kedvez népünk és a Szovjetunió barátságának. Nem elhanyagolandó tény a darab betiltása mellett, hogy Katona Bánk bánja nem szerepel a Fővárosi Népművelési Bizottság által jóváhagyott műkedvelői darabok listáján, vagyis nem minősül népművelésre alkalmas anyagnak. Az efféle darabok könnyen késő éjszakába nyúló beszélgetésekbe merülhetnek, ahol előtérbe kerülhetnek különböző mozgalmi, politikai kérdések, melyek a zendülés forradalmi viharát indíthatják el.

1948 március 14-én a közönség tapsorkánja nem színház volt, hanem „pártütés,” „a bánki tetteket” követelő és magára vállaló tömeg szélvihara. Az előadás utáni kritika azt írja, hogy Katona drámájának mondanivalója maga a nemzet sorsa, mely perzsel, lobog a műben, hogy a nép ébresztőjévé válhasson. Ezt az ébresztést kell kordában tartani, csírájában elfojtani a nem kívánatos hatásokat, ezért kell szorgalmaznunk a darab betiltását.Az 1948. március 15-én tartott díszelőadást követően a Szabadság kritikusa így írt: „Nem csak a száz év előtti nemzeti színházi estére való emlékezés parancsolja centenáris előadásnak Katona József szomorújátékát, de az is, hogy a Bánk bán az egyetlen olyan színpadi művünk, amelynek mondanivalója a nemzet sorsa. Ez a sors lobog, perzsel ebben a műben, melyet Katona József úgy szánt történelminek, hogy a nép ébresztőjévé válhasson.”Az 1948. március 15-én tartott díszelőadást követően a Szabadság kritikusa így írt: „Nem csak a száz év előtti nemzeti színházi estére való emlékezés parancsolja centenáris előadásnak Katona József szomorújátékát, de az is, hogy a Bánk bán az egyetlen olyan színpadi művünk, amelynek mondanivalója a nemzet sorsa. Ez a sors lobog, perzsel ebben a műben, melyet Katona József úgy szánt történelminek, hogy a nép ébresztőjévé válhasson.”